Projektas

Mažeikių rajono SAVIVALDYBĖS taryba

SPRENDIMAS

DĖL MAŽEIKIŲ RAJONO SAVIVALDYBĖS 2019 METŲ UŽIMTUMO DIDINIMO PROGRAMOS PATVIRTINIMO

2019 m. vasario 1 d. Nr. T1-

Mažeikiai

Vadovaudamasi Lietuvos Respublikos vietos savivaldos įstatymo 7 straipsnio 18 punktu, 16 straipsnio 4 dalimi, Lietuvos Respublikos užimtumo įstatymo 17 straipsniu, 20 straipsnio 2 dalies 2 punktu, 48 straipsnio 1 dalies 3 punktu, Užimtumo didinimo programų rengimo ir jų finansavimo tvarkos aprašu, patvirtintu Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“, Lietuvos Respublikos socialinės apsaugos ir darbo ministro 2018 m. gruodžio 20 d. įsakymu Nr. A1-741 „Dėl Valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“, Mažeikių rajono savivaldybės strateginio planavimo tvarkos aprašu, patvirtintu Mažeikių rajono savivaldybės tarybos 2016 m. vasario 19 d. sprendimu Nr. T1-37 „Dėl Mažeikių rajono savivaldybės strateginio planavimo tvarkos aprašo patvirtinimo“, Mažeikių rajono savivaldybės taryba n u s p r e n d ž i a:

1. Tvirtinti Mažeikių rajono savivaldybės 2019 metų užimtumo didinimo programą (pridedama).

2. Pavesti Mažeikių rajono savivaldybės administracijos direktoriui:

2.1. atrinkti darbdavius ir paskirstyti Savivaldybės biudžeto lėšas šio sprendimo 1 punktu patvirtintai programai įgyvendinti;

2.2. pasirašyti Savivaldybės vardu Mažeikių rajono savivaldybės 2019 metų užimtumo didinimo programos įgyvendinimo ir finansavimo sutartis su darbdaviais.

Šis sprendimas gali būti skundžiamas ikiteismine tvarka Lietuvos administracinių ginčų komisijos Šiaulių apygardos skyriui (Dvaro g. 81, LT-76299, Šiauliai) arba Regionų apygardos administracinio teismo Šiaulių rūmams (Dvaro g. 80, LT-76298, Šiauliai) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės meras